


ΣΤΟΝ  ΠΡΟΣΦΥΓΑ
Μεσ ΄τη θλιμμένη σου  ματιά τον πόνο σου διαβάζω,

και το πικρό παράπονο που καίει τα σωθικά.

Με την αγάπη του φτωχού, με πέπλο σε σκεπάζω,

Και ζω κι εγώ τον πόνο σου, μαζί σου ταπεινά.

Φίλος καλός να βρέχομαι, μέσα στην αδικία,

και τα βαριά σου βάσανα, μαζί σου να κρατώ.

Αχ Θεέ μου πού τη βρίσκουνε τόση μαζί κακία

να σε βαρούν αλύπητα μέσα στο χαλασμό.
Βρέχει ο Θεός δακρύζω εγώ, ανήμπορος μονάχος,

κι η προσευχή μου σαν λυγμός ακούγεται στη γή.

Πρέπει να βρω τη δύναμη να γίνω μονομάχος, 

σαν  Έλληνας πολεμιστής, μιας κι η Ευρώπη αργεί.
Και των Θεών τα βάσανα, σαν άθλους τα θυμάμαι,
άθλους του δωδεκάθεου που ζήσανε κι αυτοί.

Μια ηλιαχτίδα, ένα φώς θα φέξει , κάπου θα ναι,
μα ο άθλος σου της προσφυγιάς με αίμα έχει γραφτεί.

Κώστας Τέττερης

18 Μαρτίου 2016

